O‘zbekiston prezidenti Shavkat Mirziyoyevning taklifiga binoan Qozog‘iston prezidenti Qosim-Jo‘mart To‘qayev 21 dekabr kuni davlat tashrifi bilan mamlakatga keldi. Foto: Prezident matbuot xizmati Prezident matbuot xizmati xabariga ko‘ra, “Toshkent” xalqaro aeroportida oliy martabali mehmonni davlat rahbari Shavkat Mirziyoyev kutib oldi. Davlat rahbarlari bir-birlarini samimiy qutlab, qisqa suhbat o‘tkazdi. Shundan so‘ng Qozog‘iston yetakchisi «Yangi O‘zbekiston» bog‘iga tashrif buyurib, an’anaga ko‘ra, Mustaqillik monumenti poyiga gul qo‘ydi. Qosim-Jo‘mart To‘qayev majmua me’moriy yechimlari hamda kompozitsiyasining mazmun-mohiyati va xususiyatlari bilan batafsil tanishdi, deyiladi rasmiy xabarda.